**IEPIRKUMA**

**“Interjera projekta izstrāde Daugavpils Dizaina un mākslas vidusskolas “Saules skola” apbūves kompleksa Saules ielā 6/8, Muzeja ielā 3 un Saules ielā 2, daugavpilĪ 2. un 3. būvniecības kārtām”**

**identifikācijas Nr.DPD 2017/147**

**NOLIKUMA SKAIDROJUMI NR.1**

Daugavpils pilsētas domes iepirkuma komisija (turpmāk – Iepirkuma komisija) 2017.gada 2.novembra sēdē (protokols Nr.2) izskatījusi ieinteresētā pretendenta uz e-pastu nosūtītās elektroniskās vēstules ar uzdotajiem jautājumiem. Iepirkuma komisija sniedz sekojošus skaidrojumus.

**Pretendenta jautājums Nr.1:**

Vai apdares materiālu piegādātājs no mūsu puses, vai ir noteikts?

**Atbilde uz jautājumu Nr.1:**

Apdares materiāli iekļauti būvprojektā un interjera projektā tie jāņem vērā. Interjera projekts ir plānots kā  esošā būvprojekta arhitektūras daļas detalizācija, maksimāli saglabājot būvprojekta risinājumus. Apdares materiālus piegādā un iebūvē būvnieks. Ja interjera projektā tiek piedāvāti vēl citi apdares materiāli, vai arī projekta autors piedāvā nomainīt kādu no būvprojekta uzrādītajiem materiāliem, tas jāsaskaņo ar pasūtītāju interjera koncepcijas izstrādes stadijā.

**Pretendenta jautājums Nr.2:**

Vai ir elektroinstalāciju plāns?

 **Atbilde uz jautājumu Nr.2:**

Būvprojekta sastāvā ir izstrādāts iekšējās elektroapgādes plāns. Ja nepieciešama detalizētāka plāna izstrāde, to piedāvā pretendents.

**Pretendenta jautājums Nr.3:**

Vai ir apgaismes līdzekļi?

 **Atbilde uz jautājumu Nr.3:**

Skatīt būvprojekta iekšējās elektroapgādes sadaļu

**Pretendenta jautājums Nr.4:**

Vai ir nepieciešams kabinetu 3d vizualizācija?

 **Pretendenta jautājums Nr.5:**

Vai ir nepieciešams direktora un sekretāra kabinetu 3D vizualizācija?

 **Pretendenta jautājums Nr.6:**

Vai ir nepieciešams multifunkcionālās zonas 3D vizualizācija?

 **Atbilde uz jautājumiem Nr.4., 5., 6:**

Nepieciešams izstrādāt visas ēkas un galveno telpu grupu interjera koncepciju 2 variantos. Projekta izstrādātājs var izvēlēties veidu kā uzskatāmi parādīt koncepciju, lai tā maksimāli atspoguļotu piedāvāto konceptuālo risinājumu.

**Pretendenta jautājums Nr.7:**

Vai ir santehniskais aprīkojums lielam korpusam?

 **Atbilde uz jautājumu Nr.7:**

Skatīt būvprojekta arhitektūras daļu.

**Pretendenta jautājums Nr.8:**

Vai ir vajadzīga mēbeļu konstrukciju izstrāde - vietējiem ražotajiem (Latvijā)?

 **Atbilde uz jautājumu Nr.8:**

Ir nepieciešama rasējumu izstrāde individuāli izgatavojamām mēbelēm. Pārējām - jānorāda detalizēts apraksts un  iespējamais ražotājs.

**Pretendenta jautājums Nr.9:**

Vai atbilst minētai prasībai  interjera dizainera Bakalaura diploms no 2014.gada par sagatavošanas virziena "Dizains"(profesijas kods 070600.62), kvalifikācija "Dizaina Bakalaurs" no Krievijas, Sankt-Pēterburgas universitāti - Автономное образовательное учреждение высшего профессионального образования "ЛЕНИНГРАДСКИЙ ГОСУДАРСТВЕННЫЙ УНИВЕРСИТЕТ ИМЕНИ А.С.ПУШКИНА" г. Санкт-Петербург?

 **Atbilde uz jautājumu Nr.9:**

 Iepirkuma komisija veiks pretendentu iesniegto piedāvājumu atbilstību iepirkuma nolikuma prasībām pēc piedāvājumu iesniegšanas termiņa beigām saskaņā ar iepirkuma nolikuma 14.2.punktu un Publisko iepirkumu likuma 9.panta septīto daļu.

Iepirkuma komisijas priekšsēdētājs *((personiskais paraksts)* A.Streiķis